Návrh ROZHODNUTIE EURÓPSKEHO PARLAMENTU A RADY o mobilizácii Európskeho fondu na prispôsobenie sa globalizácii podľa bodu 13 Medziinštitucionálnej dohody z 2. decembra 2013 medzi Európskym parlamentom, Radou a Komisiou o rozpočtovej disciplíne, spolupráci v rozpočtových otázkach a riadnom finančnom hospodárení (žiadosť EGF/2014/004 ES/Comunidad Valenciana – kovy) /* COM/2014/0515 final */





DÔVODOVÁ SPRÁVA KONTEXT NÁVRHU 1. Pravidlá, ktoré sa uplatňujú na finančné príspevky z Európskeho fondu na prispôsobenie sa globalizácii (EGF), sú stanovené v nariadení Európskeho parlamentu a Rady (ES) č. 1309/2013 zo 17. decembra 2013 o Európskom fonde na prispôsobenie sa globalizácii (2014 – 2020) a o zrušení nariadenia (ES) č. 1927/2006[1] (ďalej len „nariadenie o EGF“). 2. Španielske orgány predložili žiadosť EGF/2014/004 ES/Comunidad Valenciana – kovy o finančný príspevok z EGF z dôvodu prepustenia pracovníkov a skončenia činnosti v zmysle článku 3 nariadenia o EGF (ďalej len „prepúšťanie“) v 142 podnikoch pôsobiacich v divízii 25 klasifikácie NACE Revision 2 (Výroba kovových konštrukcií, okrem strojov a zariadení)[2] v regióne na úrovni NUTS 2 Comunidad Valenciana (ES52). 3. Po dôkladnom preskúmaní tejto žiadosti Komisia v súlade s uplatniteľnými ustanoveniami nariadenia o EGF dospela k záveru, že podmienky pre udelenie finančného príspevku z fondu EGF sú splnené. ZHRNUTIE ŽIADOSTI Žiadosť EGF: || EGF/2014/004 ES/Comunidad Valenciana – kovy Členský štát: || Španielsko Príslušný(-é) región(-y) (úroveň NUTS 2): || Comunidad Valenciana (ES52) Dátum podania žiadosti: || 25. 3. 2014 Termín na potvrdenie prijatia žiadosti a na podanie žiadosti o dodatočné informácie || 7. 4. 2014 Termín na poskytnutie dodatočných informácií: || 20. 5. 2014 Termín na dokončenie posúdenia: || 12. 8. 2014 Intervenčné kritérium: || Článok 4 ods. 1 písm. b) nariadenia o EGF Odvetvie(-a) hospodárskej činnosti (divízia NACE rev. 2): || Divízia 25 („Výroba kovových konštrukcií, okrem strojov a zariadení“) Referenčné obdobie (deväť mesiacov): || 1. 4. 2013 – 31. 12. 2013 Počet prepustených osôb alebo ukončení činnosti počas referenčného obdobia: || 633 Počet oprávnených prijímateľov, ktorých účasť na opatrení sa očakáva: || 300 Rozpočet na personalizované služby || 1 622 640 EUR Rozpočtové prostriedky na prípravu, riadenie, informácie a propagáciu || 76 000 EUR Celkový rozpočet || 1 698 640 EUR Finančný príspevok požadovaný z fondu EGF || 1 019 184 EUR (60 % celkového rozpočtu) POSÚDENIE ŽIADOSTI Postup 4. Španielske orgány podali žiadosť EGF/2014/004 ES/Comunidad Valenciana – kovy do 12 týždňov odo dňa, v ktorom boli splnené intervenčné kritériá stanovené v nasledujúcich odsekoch 5 až 7, dňa 25. marca 2014. Komisia potvrdila príjem žiadosti do dvoch týždňov od dátumu podania žiadosti, 7. apríla 2014. Komisia v ten istý deň požiadala španielske orgány o dodatočné informácie. Španielske orgány poskytli dodatočné informácie do šiestich týždňov od dátumu žiadosti. Termín 12 týždňov od prijatia úplnej žiadosti, do ktorého by Komisia mala dokončiť svoje posúdenie súladu žiadosti s podmienkami na poskytnutie finančného príspevku, uplynie 12. augusta 2014. Oprávnenosť žiadosti Intervenčné kritériá 5. Španielske orgány predložili žiadosť na základe intervenčného kritéria v článku 4 ods. 1 písm. b) nariadenia o EGF, podľa ktorého je potrebných aspoň 500 pracovníkov, ktorí boli prepustení v referenčnom období deviatich mesiacov v podnikoch, ktoré fungujú v rovnakom hospodárskom sektore vymedzenom ako divízia klasifikácie NACE Revision 2 a nachádzajú sa v jednom regióne alebo v dvoch susediacich regiónoch na úrovni NUTS 2 v členskom štáte. 6. Žiadosť sa týka prepustených pracovníkov alebo skončenia činnosti[3] v 142 podnikoch[4], ktorých činnosť patrí podľa klasifikácie NACE Rev. 2 do divízie 25 (Výroba kovových konštrukcií, okrem strojov a zariadení) v regióne na úrovni NUTS 2 Comunidad Valenciana (ES 52). 7. Referenčné obdobie deviatich mesiacov trvá od 1. apríla 2013 do 31. decembra 2013. Výpočet prepustených osôb a skončenia činnosti 8. Počet prepustených pracovníkov sa vypočítal takto: – 380 od dátumu, keď zamestnávateľ v súlade s článkom 3 ods. 1 smernice Rady 98/59/ES[5] písomne oznámil príslušnému verejnému orgánu plánované kolektívne prepúšťanie; pred dátumom ukončenia posúdenia Komisie španielske orgány potvrdili, že týchto 380 prepustených pracovníkov bolo skutočne prepustených a – 253 od dátumu skončenia pracovného pomeru de facto alebo uplynutia lehoty, na ktorú bol uzavretý, v rámci referenčného obdobia. Oprávnení prijímatelia 9. Celkový počet oprávnených prijímateľov je 633. Súvislosť medzi prepúšťaním a celosvetovou finančnou a hospodárskou krízou, ktorou sa zaoberá nariadenie (ES) č. 546/2009 10. Na účely preukázania súvislosti medzi prepúšťaním a celosvetovou finančnou a hospodárskou krízou, ktorou sa zaoberá nariadenie (ES) č. 546/2009, španielske orgány uvádzajú, že odvetvie kovovýroby je významným dodávateľom vstupov pre značný rozsah výrobných činností, najmä pre lodiarsky, stavebný a automobilový priemysel. Všetky tieto odvetvia boli v celej Európskej únii výrazne zasiahnuté hospodárskou krízou, čo Komisia[6] a jej útvary[7] v minulosti uznali. Okrem toho argumenty, ktoré boli uvedené v predchádzajúcich žiadostiach o pomoc z EGF v súvislosti s týmito odvetviami, sú stále platné[8], najmä argumenty uvedené v súvislosti s dvoma žiadosťami o pomoc z EGF zo Španielska týkajúcich sa rovnakého odvetvia[9]. Index priemyselnej výroby (2010 = 100) Zdroj: Eurostat 11. Ako je znázornené v grafe vyššie, medzi rokmi 2000 a 2007, t. j. pred finančnou a hospodárskou krízou, priemerný ročný rast indexu priemyselnej výroby v EÚ–28 bol približne 1,7 %; v prvom štvrťroku 2008 dosiahol index pre EÚ–28 svoju maximálnu úroveň (112,8). Medzi aprílom 2008 a aprílom 2009 sa priemyselná výroba v EÚ–28 znížila o viac ako 22 percentuálnych bodov. Potom však približne dva roky pretrvávalo relatívne dynamické oživenie. Od mája 2011 sa priemyselná výroba opäť znížila. Priemerný index priemyselnej výroby EÚ na rok 2013 je porovnateľný s úrovňou v roku 2003. 12. V Španielsku priemerný ročný rast indexu priemyselnej výroby sledoval ten istý vývoj ako index EÚ–28 do roku 2007. Avšak medzi aprílom 2008 a aprílom 2009 sa priemyselná výroba v Španielsku znížila takmer o 27 percentuálnych bodov (päť bodov viac ako na úrovni EÚ–28) a odvtedy sa priemyselná výroba nezlepšila a nastal relatívne stály pokles. Priemerný index priemyselnej výroby Španielska na rok 2013 je porovnateľný s úrovňou v roku 1994. 13. Španielsko patrí k členským štátom, ktoré najviac zasiahla svetová finančná a hospodárska kríza. Bezútešné priemyselné vyhliadky, ktoré sú výsledkom globálnej finančnej a hospodárskej krízy, tak viedli k nižšiemu dopytu po kove a kovových výrobkoch a ich nižšej výrobe. V Španielsku výroba kovových výrobkov v roku 2009 poklesla o 23,3 % v porovnaní s predchádzajúcim rokom a o 36,6 % medzi rokom 2008 a 2013. Výroba kovových výrobkov (NACE Rev. 2 divízia 25) v Španielsku (index objemu výroby 2010 = 100) Zdroj: Eurostat 14. Pokles výroby v odvetví mal vplyv na zamestnanosť. Španielsko tak stratilo približne 600 000 pracovných miest v tomto odvetví medzi rokmi 2008 a 2012, z toho 150 000 v odvetví výroby kovových konštrukcií. Tieto straty pracovných miest predstavujú 24 % celkovej zamestnanosti v priemysle a 35 % celkovej zamestnanosti v odvetví kovovýroby. 15. Straty pracovných miest v odvetví kovovýroby v Comunidad Valenciana boli ešte vyššie. V roku 2008 bolo v odvetví kovovýroby v Comunidad Valenciana 35 868 pracovných miest, zatiaľ čo v roku 2012 sa ich počet znížil na 20 873. To predstavuje pokles o 43 %, o osem percentuálnych bodov viac ako na vnútroštátnej úrovni. Udalosť, ktorá viedla k prepúšťaniu a skončeniu činnosti 16. Udalosť, ktorá viedla k prepúšťaniu, bol prudký pokles výroby kovových konštrukcií v Comunidad Valenciana v dôsledku finančnej a hospodárskej krízy. Obrat odvetvia sa znížil o 38,5 % v období 2008 – 2012, čo malo za následok prepúšťanie a iné zmeny, napríklad dočasné pozastavenie činnosti a skrátenie pracovného času. 17. Pracovné miesta v odvetví kovovýroby v Comunidad Valenciana predstavujú 7,4 % pracovných miest v tomto odvetví na vnútroštátnej úrovni. Straty pracovných miest v odvetví kovovýroby v Comunidad Valenciana však predstavujú 10 % celkovej straty pracovných miest tohto odvetvia, čo ukazuje, že kríza zasiahla podniky kovovýroby v Comunidad Valenciana tvrdšie ako vnútroštátny priemer. To sa dá čiastočne vysvetliť skutočnosťou, že podniky kovovýroby v Comunidad Valenciana sú v značnej miere závislé od odvetvia stavebníctva. Význam odvetvia stavebníctva v tejto oblasti už bol zdôraznený v predchádzajúcej žiadosti o pomoc z EGF[10]. Očakávané účinky prepúšťania na miestne, regionálne a celoštátne hospodárstvo a zamestnanosť 18. Španielske orgány tvrdia, že prepúšťanie v odvetví kovovýroby v Comunidad Valenciana ešte zhorší situáciu v oblasti nezamestnanosti v regióne. Miera nezamestnanosti v Comunidad Valenciana Zdroj: Encuesta de población activa (EPA)[11] 19. Kríza výrazne ovplyvnila zamestnanosť v autonómnom spoločenstve Comunidad Valenciana. Miera nezamestnanosti v tomto regióne prudko vzrástla z 9,6 % (prvý kvartál v roku 2008) na 28,0 % (prvý kvartál v roku 2014). Španielske orgány tvrdia, že prepúšťanie v odvetví kovovýroby ešte zhorší situáciu v oblasti nezamestnanosti v postihnutom regióne, ktorý sa zdá obzvlášť zraniteľný, pretože odvetvie kovovýroby predstavuje 25,4 % pracovných miest v priemyselnom odvetví regiónu. Okrem toho región zaznamenal nedostatok pracovných miest vzhľadom na dosah krízy na tradičné odvetvia, napr. odvetvia keramiky, obuvi a stavebníctva, ako aj textilu, ktoré sú pre hospodárstvo v regióne veľmi dôležité. EGF bol mobilizovaný na podporu pracovníkov prepustených v Comunidad Valenciana v každom z uvedených odvetví[12]. Dotknutí prijímatelia a navrhované opatrenia Dotknutí prijímatelia 20. Počet oprávnených prijímateľov, ktorých účasť na opatrení sa očakáva, sa odhaduje na 300. 21. Rozdelenie dotknutých prijímateľov podľa pohlavia, štátnej príslušnosti a vekových skupín: Kategória || Počet dotknutých prijímateľov Pohlavie: || Muži: || 258 || (86,0 %) || Ženy: || 42 || (14,0 %) Štátna príslušnosť: || Štátni príslušníci EÚ: || 296 || (98,7 %) || Štátni príslušníci krajín, ktoré nepatria do EÚ: || 4 || (1,3 %) Veková skupina: || 15 – 24 rokov: || 9 || (3,0 %) || 25 – 29 rokov, || 70 || (23,3 %) || 30 – 54 rokov: || 206 || (68,7 %) || 55 – 64 rokov: || 15 || (5,0 %) || nad 64 rokov: || 0 || (0,0 %) Oprávnenosť navrhovaných opatrení 22. Personalizované služby, ktoré sa majú poskytnúť prepusteným pracovníkom, pozostávajú z nasledujúcich opatrení, ktoré spoločne vytvárajú koordinovaný balík personalizovaných služieb zameraných na opätovné začlenenie prepustených pracovníkov do zamestnania. – Úvodné a informačné stretnutia: Ide o prvé opatrenie, ktoré sa má ponúknuť všetkým prepusteným pracovníkom a ktoré zahŕňa: (1) všeobecné informačné stretnutia a individuálne informačné stretnutia o zručnostiach a požiadavkách na odbornú prípravu, o programoch poradenstva a odbornej prípravy, ktoré sú k dispozícii, a o príspevkoch a stimuloch; (2) postup zapísania. – Poradenstvo týkajúce sa zamestnania: Zahŕňa to vytváranie profilov zúčastnených pracovníkov a návrh individuálneho reintegračného postupu (fáza I), semináre o metódach hľadania práce (fáza II) a poradenstvo a následné opatrenia zamerané na individuálnu podporu počas obdobia realizácie. – Pracovná stáž: Toto opatrenie bude zahŕňať intenzívne a aktívne vyhľadávanie miestnych a regionálnych pracovných príležitostí na zamestnanie zo strany sprostredkovateľov pracovných stáží a následné sprostredkovanie práce. Toto opatrenie je zamerané na doplnenie individuálnej snahy prijímateľov nájsť si zamestnanie. Vytvorí sa webová stránka s cieľom poskytnúť pracovníkom niektoré online nástroje, ktoré by im pomohli v ich vlastnej snahe nájsť si zamestnanie. – Odborná príprava: Opatrenie týkajúce sa odbornej prípravy bude zahŕňať rôzne kurzy odbornej prípravy: (1) Odborná príprava a zlepšenie zručností. Odborná príprava sa zameria na získavanie odborných povolení, ako napríklad tie, ktoré sú požadované pri manipulácii s potravinami, a na odvetvia a oblasti, v ktorých existujú alebo vzniknú príležitosti, napríklad v potravinárstve (bezpečnosť potravín, HACCP[13], 6-sigma[14] atď.), v oblasti prevencie pracovných rizík, kontroly kvality a environmentálnych noriem (ISO 9001[15], ISO 14000[16], EFQM[17] atď.), pričom zlepšenie zručností (t. j. odborné vzdelanie v rovnakom sektore) sa zameriava na zlepšenie existujúcich zručností účastníkov. Zlepšenie zručností bude navrhnuté tak, aby uspokojilo budúce potreby výrobcov kovových konštrukcií, napr. techniky zvárania (ako sú TIG, zváranie MIG/MAG[18], osobitné techniky zvárania atď.); mechanický návrh (2D a 3D, CAD, integračné systémy CAD-CAM); nastavovanie nástrojov a razidiel; programovanie CNC obrábacích strojov[19] atď. Očakáva sa, že na tejto aktivite odborného vzdelávania sa zúčastní približne 200 pracovníkov. (2) Odborná príprava v oblasti prierezových zručností. Ponuka odbornej prípravy bude zahŕňať odbornú prípravu v rozličných zručnostiach, ktoré prispievajú k lepšiemu pracovnému výkonu, ako sú IKT, cudzie jazyky, riadenie podniku atď. Odhaduje sa, že na tejto aktivite odborného vzdelávania sa zúčastní 100 pracovníkov. (3) Odborná príprava na pracovisku. V spolupráci s miestnymi podnikmi budú činnosti odbornej prípravy na pracovisku dopĺňať odborné vzdelávanie a rekvalifikáciu, ktoré boli navrhnuté účastníkom. Pre prijímateľov pomoci to bude príležitosť vzdelávať sa v skutočnom pracovnom prostredí a pre podniky, ktoré sa zúčastňujú na opatreniach, to bude spôsob testovania odborných zručností potenciálnych kandidátov na zamestnanie. Podľa odhadu sa na tejto činnosti odbornej prípravy zúčastní 40 pracovníkov. – Podpora podnikania: Cieľom tohto opatrenia je pomôcť prepusteným pracovníkom, ktorí plánujú založiť svoj vlastný podnik, a bude to pozostávať z 1) osobitných vzdelávacích činností, ktoré sa vzťahujú na prvky, ako napríklad vývoj podnikateľského zámeru, plánovanie, realizácia štúdií uskutočniteľnosti, získavanie finančných prostriedkov atď.; a 2) personalizovaného poradenstva počas celého procesu začatia podnikania a podpory, pokiaľ ide o administratívne požiadavky. Účastníci môžu využívať poradenské služby aj po počiatočnej fáze ich podnikania. Pracovníci, ktorí musia zvýšiť svoje zručnosti v oblasti riadenia podniku, budú mať prístup k príslušnej odbornej príprave v rámci odbornej prípravy na získanie prierezových zručností. – Stimul na založenie podniku: Pracovníci, ktorí sa vrátia do zamestnania prostredníctvom otvorenia vlastných podnikov, dostanú jednorazovú platbu vo výške 3 000 EUR. Cieľom tohto stimulu je pokryť náklady súvisiace so založením podniku. – Príspevok na hľadanie zamestnania: Prijímatelia po dosiahnutí dohodnutých čiastkových cieľov ich prípravy na opätovné zaradenie do trhu práce dostanú jednorazový príspevok vo výške 300 EUR. – Príspevok na výdavky vyplývajúce z dochádzania: Pracovníci zúčastňujúci sa na opatreniach dostanú príspevok do výšky ich výdavkov vyplývajúcich z dochádzania. Konečná suma sa vypočíta na základe skutočných dní účasti a vzdialenosti pri dochádzaní. Odhaduje sa, že v priemere by účastníci mohli dostať 400 EUR. – Stimul na zamestnanosť: Prijímatelia, ktorí sa vrátia do zamestnania a ktorí majú zmluvu najmenej na tri mesiace, dostanú dotáciu mzdy vo výške 700 EUR v záujme podporiť ich, a to najmä starších prijímateľov, aby prijali opätovné zamestnanie, najmä ak sú ponúkané podmienky menej atraktívne ako v ich predchádzajúcom zamestnaní. 23. Navrhované opatrenia predstavujú aktívne opatrenia trhu práce v rámci oprávnených opatrení stanovených v článku 7 nariadenia o EGF. Tieto opatrenia nie sú náhradou pasívnych opatrení sociálnej ochrany. 24. Španielske orgány poskytli požadované informácie o opatreniach, ktoré sú povinné pre príslušné podniky na základe vnútroštátneho práva alebo podľa kolektívnych dohôd. Potvrdili, že finančný príspevok z fondu EGF nenahrádza žiadne takéto opatrenia. Odhadovaný rozpočet 25. Odhadované celkové náklady sú 1 698 640 EUR, z čoho 1 622 640 EUR tvoria výdavky na personalizované služby a 76 000 EUR tvoria výdavky na činnosti súvisiace s prípravou, riadením, informovaním a propagáciou, kontrolou a vykazovaním. 26. Celková výška finančného príspevku požadovaného z fondu EGF je 1 019 184 EUR (60 % celkových nákladov). Opatrenia || Odhadovaný počet účastníkov || Odhadované náklady na účastníka (EUR) (*) || Odhadované celkové náklady (EUR); (% celkových nákladov) (**) Personalizované služby (opatrenia podľa článku 7 ods. 1 písm. a) a c) nariadenia o EGF) Úvodné a informačné stretnutia (Acogida) || 300 || 300 || 90 000 Poradenstvo týkajúce sa zamestnania (Orientación profesional personalizada) || 300 || 750 || 225 000 Pracovná stáž: (Intermediación laboral) || 300 || 900 || 270 000 Odborná príprava (Formación) || 300 || 1 987 || 596 000 Podpora podnikania (Emprendimiento) || 30 || 1 638 || 49 140 Stimul na založenie podniku (Incentivo a la constitución de negocios) || 20 || 3 000 || 60 000 Medzisúčet a): || || 1 290 140 (79,5 %) Príspevky a stimuly (opatrenia podľa článku 7 ods. 1 písm. b) nariadenia o EGF) || || Príspevok na hľadanie zamestnania (Incentivo a la participación) || 300 || 300 || 90 000 Príspevok na výdavky vyplývajúce z dochádzania (Ayudas por desplazamientos) || 300 || 400 || 120 000 Stimul na zamestnanosť (Incentivo a la reinserción) || 175 || 700 || 122 500 Medzisúčet b): || || 332 500 (20,5 %) (opatrenia podľa článku 7 ods. 4 nariadenia o EGF) 1. Prípravné činnosti || || 0 2. Riadenie || || 58 000 3. Informovanie a propagácia || || 9 000 4. Kontrola a vykazovanie || || 9 000 Medzisúčet c): || || 76 000 (4,47 %) Celkové náklady (a + b + c): || || 1 698 640 (*) S cieľom vyhnúť sa desatinným číslam boli odhadované náklady na pracovníka zaokrúhlené. Zaokrúhľovanie však nemá žiadny vplyv na celkové náklady na každé opatrenie, ktoré zostávajú rovnaké ako v žiadosti predloženej Španielskom. (**) Z dôvodu zaokrúhľovania celková suma nepredstavuje presný súčet jednotlivých položiek. 27. Náklady na opatrenia identifikované v predchádzajúcej tabuľke ako opatrenia podľa článku 7 ods. 1 písm. b) nariadenia o EGF nepresahujú 35 % celkových nákladov koordinovaného balíka personalizovaných služieb. Španielske orgány potvrdili, že tieto opatrenia sú podmienené aktívnou účasťou prijímateľov na činnostiach hľadania práce alebo odbornej prípravy. 28. Španielske orgány potvrdili, že investičné náklady na samostatnú zárobkovú činnosť, založenie podniku a prevzatie zamestnancov nepresiahnu 15 000 EUR na prijímateľa. Obdobie oprávnenosti výdavkov 29. Španielske orgány začali poskytovať personalizované služby dotknutým prijímateľom 20. júna 2014. Výdavky na opatrenia uvedené v bode 22 sú teda oprávnené na získanie finančného príspevku z fondu EGF od 20. júna 2014 do 20. júna 2016. 30. Španielske orgány začali vynakladať administratívne výdavky na vykonávanie EGF 20. júna 2014. Výdavky na činnosti súvisiace s prípravou, riadením, informovaním a propagáciou, kontrolou a vykazovaním budú preto oprávnené na finančný príspevok z fondu EGF od 20. júna 2014 do 20. decembra 2016. Doplnkovosť s opatreniami financovanými vnútroštátnymi fondmi alebo fondmi Únie 31. Španielske orgány potvrdili, že uvedené opatrenia, ktoré dostávajú finančný príspevok z fondu EGF, nedostanú finančný príspevok aj z iných finančných nástrojov Únie. 32. K hlavným cieľom operačných programov ESF 2007 – 2013 pre Comunidad Valenciana patrí podpora celoživotného vzdelávania pracovníkov a zníženie rizika predčasného ukončenia povinnej školskej dochádzky, so zameraním najmä na najzraniteľnejšie osoby alebo osoby, ktorým hrozí sociálne vylúčenie, predovšetkým na mladých pracovníkov alebo pracovníkov vo veku nad 45 rokov, ženy a osoby so zdravotným postihnutím. Hoci niektoré z opatrení EGF môžu byť podobné opatreniam ESF, je medzi nimi rozdiel: opatrenia v rámci EGF sú jedinečné a majú osobitný charakter (sú určené konkrétnemu sektoru a konkrétnej časti obyvateľstva), sú prispôsobené na mieru a majú intenzívnu formu. Neustále monitorovanie činností ESF a EGF, ktoré majú rovnaké ciele, a príslušných pracovníkov zabráni prekrývaniu opatrení ESF a EGF. 33. Zdroje vnútroštátneho predbežného financovania alebo spolufinancovania sú tieto: 30 % celkového rozpočtu bude financovaných z verejných zdrojov Generalitat Valenciana (autonómna vláda spoločenstva Comunidad Valenciana), a najmä SERVEF (verejné úrady práce autonómnej vlády); zatiaľ čo združenie zamestnávateľov Federación Empresarial Metalúrgica Valenciana–FEMEVAL a odborové zväzy UGT-PV a CCOO-PV spoločne prispejú 10 % celkového rozpočtu. Postupy konzultácií s dotknutými prijímateľmi alebo ich zástupcami, alebo sociálnymi partnermi, ako aj miestnymi a regionálnymi orgánmi 34. Španielske orgány uviedli, že koordinovaný súbor personalizovaných služieb bol vytvorený v spolupráci so sociálnymi partnermi FEMEVAL, UGT-PV a CCOO-PV, uvedenými ako zdroj spolufinancovania v odseku 33. Obavy v dôsledku tempa prepúšťania v odvetví kovovýroby viedli sociálnych partnerov k tomu, aby v treťom kvartáli 2013 informovali službu zamestnanosti Comunidad Valenciana (SERVEF) o svojej ochote podporiť žiadosť o financovanie z EGF pre pracovníkov prepustených v odvetví kovovýroby. Nasledovalo niekoľko technických stretnutí v decembri minulého roka (16/12 a 23/12), januári (10/1 a 28/1) a vo februári tohto roka (3/2), na ktorých sa prerokoval a odsúhlasil návrh žiadosti, najmä obsah a harmonogram činností, ako aj rozdelenie úloh a distribúcia povinností. Systémy riadenia a kontroly 35. Žiadosť obsahuje podrobný opis systému riadenia a kontroly, v ktorom sú špecifikované povinnosti zainteresovaných orgánov. Španielsko oznámilo Komisii, že finančné príspevky budú riadiť a kontrolovať tie isté orgány, ktoré riadia a kontrolujú ESF. SERVEF bude sprostredkovateľským orgánom pre riadiaci orgán. Záväzky poskytnuté zo strany príslušného členského štátu 36. Španielske orgány poskytli všetky potrebné uistenia, že: – sa v prístupe k navrhovaným opatreniam a ich vykonávaniu budú dodržiavať zásady rovnakého zaobchádzania a nediskriminácie, – boli splnené požiadavky stanovené vo vnútroštátnych právnych predpisoch a v právnych predpisoch EÚ, ktoré sa týkajú hromadného prepúšťania, – navrhované opatrenia poskytnú podporu jednotlivým pracovníkom a nepoužijú sa na reštrukturalizáciu spoločností alebo odvetví, – navrhované opatrenia nebudú predmetom finančnej podpory z iných fondov alebo finančných nástrojov Únie a zabráni sa dvojitému financovaniu, – navrhované opatrenia budú dopĺňať opatrenia financované zo štrukturálnych fondov, – finančný príspevok z fondu EGF bude v súlade s procesnými a materiálnymi pravidlami Únie o štátnej pomoci. VPLYV NA ROZPOČET Návrh rozpočtu 37. Fond EGF nesmie prekročiť maximálnu ročnú sumu 150 miliónov EUR (v cenách z roku 2011), ako sa to stanovuje v článku 12 nariadenia Rady (EÚ, Euratom) č. 1311/2013 z 2. decembra 2013, ktorým sa ustanovuje viacročný finančný rámec na roky 2014 – 2020[20]. 38. Po preskúmaní žiadosti vzhľadom na podmienky stanovené v článku 13 ods. 1 nariadenia o EGF a s ohľadom na počet dotknutých prijímateľov, navrhované opatrenia a odhadované náklady Komisia navrhuje mobilizovať z fondu EGF sumu 1 019 184 EUR, ktorá predstavuje 60 % celkových nákladov navrhovaných opatrení, s cieľom poskytnúť finančný príspevok v reakcii na žiadosť. 39. Navrhované rozhodnutie mobilizovať fond EGF prijmú spoločne Európsky parlament a Rada, ako sa stanovuje v bode 13 Medziinštitucionálnej dohody z 2. decembra 2013 medzi Európskym parlamentom, Radou a Komisiou o rozpočtovej disciplíne, spolupráci v rozpočtových otázkach a riadnom finančnom hospodárení[21]. Súvisiace akty 40. Súčasne s predložením tohto návrhu rozhodnutia o mobilizácii prostriedkov fondu EGF Komisia predloží Európskemu parlamentu a Rade návrh na presun sumy vo výške 1 019 184 EUR do príslušného rozpočtového riadku. 41. Zároveň s prijatím tohto návrhu na rozhodnutie o mobilizácii fondu EGF Komisia prijme rozhodnutie o finančnom príspevku prostredníctvom vykonávacieho aktu, ktorý nadobudne účinnosť v deň, keď Európsky parlament a Rada prijmú navrhované rozhodnutie o mobilizácii fondu EGF. Návrh ROZHODNUTIE EURÓPSKEHO PARLAMENTU A RADY o mobilizácii Európskeho fondu na prispôsobenie sa globalizácii podľa bodu 13 Medziinštitucionálnej dohody z 2. decembra 2013 medzi Európskym parlamentom, Radou a Komisiou o rozpočtovej disciplíne, spolupráci v rozpočtových otázkach a riadnom finančnom hospodárení (žiadosť EGF/2014/004 ES/Comunidad Valenciana – kovy) EURÓPSKY PARLAMENT A RADA EURÓPSKEJ ÚNIE, so zreteľom na Zmluvu o fungovaní Európskej únie, so zreteľom na nariadenie Európskeho parlamentu a Rady (EÚ) č. 1309/2013 zo 17. decembra 2013 o Európskom fonde na prispôsobenie sa globalizácii (2014 – 2020) a o zrušení nariadenia (ES) č. 1927/2006[22], a najmä na jeho článok 15 ods. 4, so zreteľom na návrh Európskej komisie, konajúc v súlade s postupom stanoveným v bode 13 Medziinštitucionálnej dohody z 2. decembra 2013 medzi Európskym parlamentom, Radou a Komisiou o rozpočtovej disciplíne, spolupráci v rozpočtových otázkach a riadnom finančnom hospodárení[23], keďže: (1) Európsky fond na prispôsobenie sa globalizácii (ďalej len „fond EGF“) bol zriadený s cieľom poskytovať podporu pracovníkom, ktorí boli prepustení, a samostatne zárobkovo činným osobám, ktorých činnosť skončila v dôsledku veľkých štrukturálnych zmien v usporiadaní svetového obchodu spôsobených globalizáciou a pomôcť im pri opätovnom začleňovaní na trh práce. (2) Fond EGF neprekročí maximálnu ročnú sumu 150 miliónov EUR (v cenách z roku 2011), ako sa stanovuje v článku 12 nariadenia Rady (EÚ, Euratom) č. 1311/2013, ktorým sa ustanovuje viacročný finančný rámec na roky 2014 – 2020[24]. (3) Španielsko 25. marca 2014 predložilo žiadosť o mobilizáciu fondu EGF v súvislosti s prepúšťaním[25] v 142 podnikoch, ktorých činnosť patrí podľa klasifikácie NACE Revision 2 do divízie 25 (Výroba kovových konštrukcií, okrem strojov a zariadení)[26] a ktoré pôsobia v regióne na úrovni NUTS 2 Comunidad Valenciana (ES52), a túto žiadosť doplnilo o dodatočné informácie podľa článku 8 ods. 3 nariadenia (EÚ) č. 1309/2013. Táto žiadosť spĺňa požiadavky na stanovenie finančného príspevku z fondu EGF podľa článku 13 nariadenia (EÚ) č. 1309/2013. (4) Preto je potrebné mobilizovať fond EGF s cieľom poskytnúť finančný príspevok vo výške 1 019 184 EUR v súvislosti so žiadosťou predloženou Španielskom, PRIJALI TOTO ROZHODNUTIE: Článok 1 V rámci všeobecného rozpočtu Európskej únie na rozpočtový rok 2014 sa mobilizuje fond EGF s cieľom poskytnúť sumu 1 019 184 EUR vo forme viazaných a platobných rozpočtových prostriedkov. Článok 2 Toto rozhodnutie sa uverejní v Úradnom vestníku Európskej únie. V Bruseli Za Európsky parlament Za Radu predseda predseda [1] Ú. v. EÚ L 347, 20.12.2013, s. 855. [2] Nariadenie Európskeho parlamentu a Rady (ES) č. 1893/2006 z 20. decembra 2006, ktorým sa zavádza štatistická klasifikácia ekonomických činností NACE Revision 2 a ktorým sa mení a dopĺňa nariadenie Rady (EHS) č. 3037/90 a niektoré nariadenia ES o osobitných oblastiach štatistiky (Ú. v. EÚ L 393, 30.12.2006, s. 1). [3] V zmysle článku 3 písm. nariadenia o EGF. [4] Zoznam príslušných podnikov a počet prepustených pracovníkov v každom z podnikov sa nachádza v prílohe I. [5] Smernica Rady 98/59/ES z 20. júla 1998 o aproximácii právnych predpisov členských štátov týkajúcich sa hromadného prepúšťania (Ú. v. ES L 225, 12.8.1998, s.16.) [6] KOM(2009) 104 v konečnom znení z 25. 2. 2009 oznámenie Komisie pod názvom „Reakcia na krízu v európskom automobilovom priemysle“. [7] Eurostat – Statistics in focus 61/2011 – priemysel, obchod a služby, „Stavebná činnosť v krajinách EÚ–27 z vrcholu pred krízou klesla v druhej štvrtine roka 2011 o 16 %“, http://epp.eurostat.ec.europa.eu/cache/ITY_OFFPUB/KS-SF-11-061/EN/KS-SF-11-061-EN.PDF [8] Pokiaľ ide o lodiarsky priemysel, pozri: EGF/2010/006 PL/H. Cegielski-Poznan, EGF/2010/025 DK/Odense Steel Shipyard a EGF/2011/008 DK/Odense Steel Shipyard. Pokiaľ ide o stavebný priemysel, pozri: EGF/2011/006 ES/Comunidad Valenciana – stavebníctvo, EGF/2011/009 NL/Gelderland – stavebníctvo 41, EGF/2011/012 NL/Noord Brabant-Zuid Holland a EGF/2011/017 ES/Aragón – stavebníctvo. Pokiaľ ide o automobilový priemysel, pozri: EGF/2009/019 FR/Renault, EGF/2010/002 ES/Cataluña – automobilový priemysel a 2011/003 DE/Arnsberg a Düsseldorf – automobilový priemysel. [9] COM (2012) 451, súvisiace s EGF/2011/019 ES/Galicia – kovy a COM (2012) 620 súvisiace s EGF/2011/018 ES/País Vasco – kovy. [10] EGF/2011/006 ES Comunidad Valenciana – stavebníctvo, COM (2012) 053 a tri žiadosti týkajúce sa pomocných odvetví stavebníctva: EGF/2009/014 ES Comunidad Valenciana – keramika, KOM(2010) 216; EGF/2010/005 ES Comunidad Valenciana – prírodný kameň, KOM (2010) 617; a EGF/2013/004 ES Comunidad Valenciana – stavebný materiál, COM (2013) 635. [11] EPA (Prieskum pracovnej sily) http://www.datosmacro.com/paro-epa/ccaa/valencia?sector=Tasa-de-paro&sc=EPA-. [12] Pokiaľ ide o stavebné odvetvie a jeho pridružené odvetvia, pozri poznámku pod čiarou č. 10; pokiaľ ide o textilné odvetvie, pozri EGF/2010/009 ES Comunidad Valenciana – textil KOM (2010) 613 a EGF/2013/008 ES Comunidad Valenciana – textil COM (2014) 45; a pokiaľ ide o obuv, pozri EGF/2011/020 ES Comunidad Valenciana – obuv, COM (2012) 204. [13] Analýza nebezpečenstva a kritické kontrolné body (HACCP) [14] Six Sigma je súbor techník a nástrojov na zlepšenie procesov. [15] V ISO 9001 sa stanovujú požiadavky na systém riadenia kvality. [16] V súbore ISO 14000 sa riešia rôzne aspekty environmentálneho riadenia. [17] Vzor kvality EFQM stanovený Európskou nadáciou pre riadenie kvality. [18] Zváranie volfrámovou elektródou v inertnom plyne (zváranie TIG), zváranie taviacou sa elektródou v inertnom plyne/zváranie taviacou sa elektródou v aktívnom plyne (zváranie MIG/MAG). [19] Obrábacie stroje CNC (počítačom riadená numerická kontrola). [20] Ú. v. EÚ L 347, 20.12.2013, s. 884. [21] Ú. v. EÚ C 373, 20.12.2013, s. 1. [22] Ú. v. EÚ L 347, 20.12.2013, s. 855. [23] Ú. v. EÚ C 373, 20.12.2013, s. 1. [24] Ú. v. EÚ L 347, 20.12.2013, s. 884. [25] V zmysle článku 3 písm. a) nariadenia o EGF. [26] Nariadenie Európskeho parlamentu a Rady (ES) č. 1893/2006 z 20. decembra 2006, ktorým sa zavádza štatistická klasifikácia ekonomických činností NACE Revision 2 a ktorým sa mení a dopĺňa nariadenie Rady (EHS) č. 3037/90 a niektoré nariadenia ES o osobitných oblastiach štatistiky (Ú. v. EÚ L 393, 30.12.2006, s. 1). PRÍLOHA Podniky a počet prepustených pracovníkov ABANTIA INSTALACIONES, SA || 1 || INDUSTRIAL ANREU SL || 1 ABANTIA TICSA, SAU || 3 || INDUSTRIAS JOSE TAMARIT MORENO SL || 1 ABELLÓN METAL, S.L. || 1 || INDUSTRIAS MECANICAS ROYSER S.L || 1 ACEROS Y OXICORTE ALICANTE S.L. || 1 || INDUSTRIAS METÁLICAS CARBÓ SA || 47 ADOLFO ALBA, S.L. || 1 || INDUSTRIAS OCHOA S.L || 1 ALMACENES METALURGICOS SAU - GRUPO ALMESA || 1 || INDUSTRIAS TAMS S.L || 1 ALMERICH CARPINTERIA METALICA SL || 1 || INDUSTRIAS YUK, SA || 1 ALMESA ALME SA || 1 || INFAC SL || 3 ALPHA DESSIN S.L || 2 || JUMAVI ILUMINACION, S.L. || 1 ALUCASMI, S.L. || 1 || KEMMERICH IBERICA S.L || 1 ALUMINIOS JOSE LUIS, S.L. || 1 || KOSY ,S.L. || 1 ALUMINIOS JUCRIMA, S.L. || 1 || LAMAS Y ESTANTERIAS ,S.L. || 1 ALUMINIOS MONFORTE SL || 1 || LUMOSA METALES S.L || 1 ALUMINIOS RAMJO SL || 2 || MANUFACTURAS TALLMAR S.L || 1 ALUMINIOS VER ASL || 1 || MANUFACTURAS VICEDO S.L || 1 ALUMINIS FAVARA, C.B. || 1 || MAR EXPLOT SLU || 2 ALUMINIS VIDAL TELLOLS, SL || 1 || MASSET Y CATALA FRANCISCO-ANTONIO || 1 ALUPLEX S.L || 1 || MATRICERIA Y DECOLETAJE, S.L. || 2 ANDEVAL, S.L. || 1 || MATRICERIA Y ESTAMPACION F. SEGURA SLU || 1 ANTONIO GARCIA SANCHEZ || 1 || MATRICES ALCANTARA,S.L. || 1 APLICACIONES TÉCNICAS DE LA ENERGÍA SL || 120 || MATRITRES,S.L. || 1 ARCELOMITTAL || 3 || METAL CRIS-JOHN ,S.L. || 1 ATECMAN VIALES SL || 1 || METALDYNE SINTERED COMPONENTS ESPAÑA,S.L. || 1 AUTOMATISMOS COS-MAR,S.L. || 1 || METALES TRABAJOS Y SERVICIOS SL || 6 BELSERHER,S.L. || 1 || METALESA, S.L. || 2 CALDERERI E INSTALACIONES GOMEZ ALMERO S.L. || 4 || METALICAS ELCHE SL || 1 CANDELA ALUMINIOS Y VIDRIO, S.L. || 1 || METALURGICAS ASPRILLAS, S.L. || 1 CARMELO RESINA MANZANO || 1 || MODELOS ATIENZA S.L. || 2 CASTELLANO HERRAJES, COOP. V || 1 || MONTAJES PUENTES & PUENTES, SL || 1 CERRAJERIA DOMINGO SERNA, S.L. || 1 || NIQUELADOS VALENCIA S.L || 1 CERRAJERIA HERMANOS GARCIA S.L. || 4 || ORMET S.L || 2 CERRAJERIA MORATO, S.L. || 1 || PEREZ CAMPILLO FRANCISCO JAVIER || 1 CERRAJERIA SAN NICOLAS S.L || 1 || PERFIL 10 S.L. || 1 CERRAJERIA SILJO, S.L. || 1 || POLIESTER COLOR SA || 1 COLOREAR SL || 14 || PRODUCCIONES SIDERÚRGICAS DEL MEDITERRANEO SA - PROSIMED || 21 COPIMETAL, S.L. || 1 || PROFILTEK SPAIN SA || 3 CORPORACION SRB ENERGY, S.L. || 3 || RAMON PERAL SL || 1 CREACIONES METALICAS SL || 1 || RANMAR S.L || 46 CUATROMETAL 2010 S.L.L || 1 || RECUBRIMIENTOS TECNICOS DE PINTURA S.L || 1 CUSTOCROM S.L || 1 || RECUPERACION Y AFINAJE DE METALES SA || 1 DIMENSION TECNICA 2012,S.L. || 2 || REUNIÓN INDUSTRIAL, S.L.U. || 1 DISEÑO Y TECNOLOGIA DE MATRICES,S.L. || 1 || RICAMA,S.L. || 1 DISYTEC S.L || 1 || ROLSER SA || 1 DOBON Y TAMARIT, SL || 2 || ROTULACIONES RAPSA SOCIEDAD LIMITADA || 1 E.M.P.A., S.L. || 1 || RUTALCHI,S.A. || 2 ENDAL SL || 1 || SAF EQUIPAMIENTO COMERCIAL SA || 3 ENVASES METÁLICOS EUROBOX S.L. || 1 || SAMUEL ESPI S.L. || 1 ENVOLVENTES METALICAS JM, S.L. || 1 || SANTIAGO GUTIERREZ AGUSTIN || 1 EPOXIPLAST,S.L. || 1 || SEMI SA || 2 ESMET FABRICADOS METALICOS, S.L. || 2 || SENDA RECUBRIMIENTOS, S.L. || 1 ESTRUCTURAS Y CUBIERTAS 2000,S.L. || 5 || SERGIO JOSE PEÑALVER SANSANO || 1 ESTRUCTURAS FERROMAR, SL || 3 || SERVIMETAL ARTESANIA SL || 1 ESTRUCTURAS METÁLICAS EMCASA S.L. || 1 || SOMYCOL S.L. || 3 FABRICACION Y COMERCIALIZACION COMPONENTES D MATRICERIA, S.L || 1 || SUMINISTROS PAIPORTA, S.L. || 1 FAURECIA AUTOMOTIVE ESPAÑA S.A || 1 || TALLERES LUARTO, S.L. || 5 FEDERICO GINER S.A. || 2 || TALLERES MOLINER SL || 3 FERRO ADBRO, S.L. || 1 || TALLERES SANZ BALLESTER SL || 1 FERROS TECA SRL || 1 || TECNIALFER, S.L. || 3 FORJA GARCIA,S.L. || 1 || TECNICA Y MANIPULACION DE CHAPA S.L || 4 FRANCISCO JAVIER GARCIA S.L || 1 || TECNIMAHER,S.L. || 1 GALOL ,S.A. || 1 || THYSSEN ROS CASARES, S.A. || 1 GARCIA ALBEROLA E HIJOS, S.L. || 7 || THYSSENKRUPP GALMED || 164 GAVIOTA SIMBAC, S.L. FORJAS DEL VINALOPO || 1 || TOSSAL SERVICIOS INTEGRADOS S.L. || 1 GOMEZ MADRID SOLUCIONES METALICAS, S.L.U. || 1 || TRANSFORMACIONES INDUSTRIALES DEL MEDITERRANEO,S.A. || 1 HERCOR SL || 3 || TROQUELES QUIRANT SL || 1 HEREDEROS DE MIGUEL GRACIA SL || 15 || UNION INDUSTRIAL XATIVA S.L. || 4 HIERROS Y ACEROS ASPE, S.L. || 1 || VALMECA S.A || 2 HIERROS Y ESTRUCTURAS BENIGANIM, S.L. || 2 || VICENTE CALABUIG E HIJOS S.A || 1 HIJOS DE MANUEL PARDO PASTOR, SL || 3 || VICENTE VILA, S.L. || 1 HISPAMIG,S.L. || 2 || VILAMAQ S.L || 1 INDUSTRIA METALGRAFICA VALENCIANA SA || 1 || WOODEQUIP,S.L. || 1 Celkový počet podnikov: 142 || Celkový počet prepustených pracovníkov: || 633 Celkový počet samostatne zárobkovo činných osôb, ktorých činnosť sa skončila: || 0 Spolu (pracovníci a samostatne zárobkovo činné osoby): || 633